Dynamický nákupný systém vyhlásený elektronickým postupom zadávania nadlimitnej zákazky podľa ustanovení § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

Dynamický nákupný systém na zadávanie zákaziek na dodanie tovaru

**SÚŤAŽNÉ PODKLADY k zriadeniu dynamického nákupného systému**

**(ďalej len „DNS“)**

Predmet dynamického nákupného systému:

**Dodávanie čerstvých potravín najvyššej akosti s uplatnením sociálneho aspektu**

V Banskej Bystrici, september 2021

**A. POKYNY K ZARADENIU DO DNS A VŠEOBECNÉ INFORMÁCIE.**

**1. Identifikácia verejného obstarávateľa.**

**1.1. Verejný obstarávateľ**

Názov organizácie: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda BBSK

IČO: 37 828 100

Kontaktná osoba: Ing. Jana Vašičková

E-mail: jana.vasickova@bbsk.sk

Komunikačné rozhranie: <https://josephine.proebiz.com>

**1.2.** Verejný obstarávateľ vystupuje v rámci tohto DNS ako centrálna obstarávacia organizácia v zmysle § 15 ZVO, a to pre nasledovný okruh subjektov:

* stredné školy, stredné odborné školy,
* domovy a zariadenia sociálnych služieb,
* centrálna obstarávacia organizácia,
* právnické osoby, ktoré sú založené alebo zriadené verejným obstarávateľom na osobitný účel plnenia potrieb všeobecného záujmu, ktoré nemajú priemyselný charakter alebo obchodný charakter a sú úplne alebo z väčšej časti financované verejným obstarávateľom, sú kontrolované verejným obstarávateľom alebo verejný obstarávateľ vymenúva alebo volí viac ako polovicu členov ich riadiacich alebo kontrolných orgánov (napríklad organizácie v zriaďovateľskej pôsobnosti verejného obstarávateľa).

Vyššie uvedené subjekty sú pre účely ZVO identifikované ako verejní obstarávatelia podľa § 7 ods. 1 písm. d) ZVO.

Vyššie identifikované subjekty (verejní obstarávatelia) môžu v zmysle § 15 ods. 3 písm. c) ZVO zadávať zákazky na základe DNS prevádzkovaného centrálnou obstarávacou organizáciou.

Zmluvy uzavreté na základe tohto DNS budú plnené na území Banskobystrického kraja.

## **2. Úvodné informácie o zriadení DNS.**

**2.1. Základné pojmy.**

Dynamický nákupný systém je elektronický postup zadávania nadlimitnej zákazky. Verejný obstarávateľ bude pri prijímaní žiadostí o zaradenie do DNS a následnom zasielaní výziev komunikovať so záujemcami/uchádzačmi prostredníctvom systému JOSEPHINE <https://josephine.proebiz.com>.

Hospodárske subjekty, ktoré majú záujem dodávať tovar pre subjekty zahrnuté do tohto DNS, sú povinné zaslať žiadosť o zaradenie do DNS prostredníctvom systému JOSEPHINE.

**Záujemcom** sa rozumie hospodársky subjekt, ktorý podal žiadosť o zaradenie do DNS.

**Žiadosť o zaradenie do DNS** (ďalej aj „žiadosť o účasť“) – je žiadosť o zaradenie do procesu verejného

obstarávania, ktorou záujemca preukazuje splnenie podmienok účasti v znení oznámenia o vyhlásení

verejného obstarávania a týchto súťažných podkladov. Žiadosť o zaradenie do DNS je možné predkladať počas celej doby trvania DNS.

**Vytvorením DNS** – sa rozumie zverejnenie oznámenia o vyhlásení verejného obstarávania postupom užšej súťaže v zmysle § 59 ods. 2 ZVO.

**Zriadením DNS** – sa rozumie zaradenie záujemcov do DNS po uplynutí lehoty na predkladanie žiadostí o zaradenie do DNS a zverejnením Správy o zriadení DNS podľa § 24 ods. 2 ZVO. Lehota na predkladanie žiadostí o účasť je uvedená v oznámení o vyhlásení verejného obstarávania tohto DNS.

**Zaradený záujemca** – verejný obstarávateľ zaradí záujemcu do DNS len vtedy, ak predložil v lehotách určených ZVO žiadosť o zaradenie do DNS a splnil podmienky účasti.

**2.2. Žiadosť o zaradenie do DNS (žiadosť o účasť).**

**Žiadosť o účasť** bude predložená prostredníctvom komunikačného rozhrania systému JOSEPHINE v slovenskom alebo českom jazyku a bude obsahovať:

* **žiadosť o zaradenie**, v ktorej bude uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ komunikovať **(zhodná s emailovou adresou uvedenou pri registrácii do systému JOSEPHINE),** obchodné meno záujemcu a označenie súťaže,
* **splnomocnenie** konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca,
* **dokumenty,** ktorými záujemca alebo skupina záujemcov preukazuje splnenie podmienok účasti podľa časti B. Podmienky účasti uchádzačov týchto súťažných podkladov.

## **3. Opis predmetu zákazky.**

**3.1.** Verejný obstarávateľ zriaďuje dynamický nákupný systém, ktorý bude slúžiť na zadávanie zákaziek na nákup potravín. Predpokladaná hodnota DNS bola stanovená na  **7 950 000,- EUR bez DPH**.

Predmet DNS je vymedzený prostredníctvom slovníka obstarávania najmä nasledovnými skupinami:

Hlavný slovník, hlavný predmet: 15000000-8 Potraviny, nápoje, tabak a príbuzné produkty

Hlavný slovník, doplňujúci predmet: 15300000-1 Ovocie, zelenina a súvisiace výrobky

 03212100-1 Zemiaky

 15500000-3 Mliečne výrobky

 03142500-3 Vajcia

 15113000-3 Bravčové mäso

15111000-9 Mäso z hovädzieho dobytka

15112000-6 Hydina

15130000-8 Mäsové výrobky

15511000-3 Mlieko

 15810000-9 Pekársky tovar, čerstvé pečivo a zákusky

 03311000-2 Ryby

 15980000-1 Nealkoholické nápoje

 60000000-8 Dopravné služby (bez prepravy odpadu)

DNS verejný obstarávateľ delí na 10 kategórií:

**Kategória č. 1: Ovocie, zelenina a súvisiace výrobky**

Predmetom zákaziek zadávaných v rámci tejto kategórie DNS bude nákup ovocia a zeleniny ako napríklad – cibuľa, mrkva, kaleráb, paprika, uhorky, jablká, hrušky a iné.

Predpokladaná hodnota zákaziek v rámci kategórie je **690 000,-** EUR bez DPH.

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15300000-1 Ovocie, zelenina a súvisiace výrobky

Hlavný slovník, doplňujúci predmet: 03222320-2 Jablká, hrušky a dule

 03221000-6 Zelenina

 03221113-1 Cibuľa

 03221230-7 Papriky

 03221240-0 Paradajka

 03221270-9 Uhorka

 03221410-3 Kapusta

 03221112-4 Mrkva

**Kategória č. 2: Zemiaky**

Predmetom zákaziek zadávaných v rámci tejto kategórie DNS bude nákup skorých a neskorých zemiakov a iné.

Predpokladaná hodnota zákaziek v rámci kategórie je **1 000 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15300000-1 Ovocie, zelenina a súvisiace výrobky

Hlavný slovník, doplňujúci predmet: 03212100-1 Zemiaky

**Kategória č. 3: Mlieko a mliečne výrobky**

Predmetom zákaziek zadávaných v rámci tejto kategórie DNS bude nákupmlieka, jogurtov, syrov a ďalších mliečnych výrobkov.

Predpokladaná hodnota zákaziek v rámci kategórie je **940 000,**- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15500000-3 Mliečne výrobky

Hlavný slovník, doplňujúci predmet: 15511000-3 Mlieko

 15551000-5 Jogurt a ostatné fermentované mliečne výrobky

 15540000-5 Syrárske výrobky

 15530000-2 Maslo

 15512000-0 Smotana

 15512900-9 Smotana na šľahanie

**Kategória č. 4: Bravčové mäso**

Predmetom zákaziek zadávaných v rámci tejto kategórie DNS bude nákup čerstvého bravčového mäsa I. triedy kvality, zbaveného blán a nadbytočného tuku, v kuchynskej úprave.

Predpokladaná hodnota zákaziek v rámci kategórie je **1 500 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15113000-3 Bravčové mäso

**Kategória č. 5: Hovädzie mäso**

Predmetom zákaziek zadávaných v rámci tejto kategórie DNS bude nákup čerstvého hovädzieho mäsa I. triedy kvality, zbaveného blán a nadbytočného tuku, v kuchynskej úprave.

Predpokladaná hodnota zákaziek v rámci kategórie je **700 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15111000-9 Mäso z hovädzieho dobytka

**Kategória č. 6: Hydina**

Predmetom zákaziek zadávaných v rámci tejto kategórie DNS bude nákup čerstvej hydiny, I. triedy kvality, zbaveného blán a nadbytočného tuku, v kuchynskej úprave.

Predpokladaná hodnota zákaziek v rámci kategórie je **700 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15112000-6 Hydina

Hlavný slovník, doplňujúci predmet: 15112100-7 Čerstvá hydina

 15112110-0 Husi

 15112120-3 Morky

 15112130-6 Kurčatá

 15112140-9 Kačice

 15112300-9 Pečene hydiny

 15112310-2 Paštéta z husacej pečene

**Kategória č. 7: Ryby**

Predmetom zákaziek zadávaných v rámci tejto kategórie DNS bude nákup čerstvých rýb, najmä sladkovodných rýb.

Predpokladaná hodnota zákaziek v rámci kategórie je **200 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 03310000-5 Ryby, kôrovce a produkty vodného prostredia

Hlavný slovník, doplňujúci predmet: 03311000-2 Ryby

**Kategória č. 8: Mäsové výrobky**

Predmetom zákaziek zadávaných v rámci tejto kategórie DNS bude nákup mäsových výrobkov.

Predpokladaná hodnota zákaziek v rámci kategórie je **1 100 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15130000-8 Mäsové výrobky

Hlavný slovník, doplňujúci predmet: 15131100-6 Výrobky z klobásového mäsa

 15131110-9 Klobásové mäso

 15131120-2 Klobásové výrobky

 15131130-5 Klobásy/párky/saláma/jaternice

 15131134-3 Krvavničky a ostatné klobásy s krvou

 15131135-0 Hydinové párky/klobásy

 15131200-7 Sušené, nasolené, údené alebo korenené mäso

 15131210-0 Údená šunka/slanina

 15131220-3 Slanina

 15131230-6 Saláma

 15131300-8 Prípravky z pečene

 15131310-1 Paštéta

 15131320-4 Prípravky z husacej alebo kačacej pečene

 15131400-9 Bravčové výrobky

 15131410-2 Šunka

 15131420-5 Mäsové knedličky

 15131490-6 Pripravené bravčové pokrmy

 15131500-0 Hydinové výrobky

 15131600-1 Hovädzie a teľacie výrobky

**Kategória č. 9: Vajcia**

Predmetom zákaziek zadávaných v rámci tejto kategórie DNS bude nákup čerstvých slepačích vajec, veľkostnej kategórie M a L.

Predpokladaná hodnota zákaziek v rámci kategórie je **480 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 03142500-3 Vajcia

**Kategória č. 10: Pekársky tovar, čerstvé pečivo a zákusky**

Predmetom zákaziek zadávaných v rámci tejto kategórie DNS bude nákupchleba, pečiva a zákuskov.

Predpokladaná hodnota zákaziek v rámci kategórie je **640 000**,- EUR bez DPH;

Vymedzenie predmetu kategórie DNS prostredníctvom slovníka obstarávania:

Hlavný slovník, hlavný predmet: 15810000-9 Pekársky tovar, čerstvé pečivo a zákusky

Hlavný slovník, doplňujúci predmet: 15811000-6 Pekársky tovar

 15811100-7 Chlieb

 15811200-8 Rožky

 15811300-9 Croissanty

 15811400-0 Lievance

 15811500-1 Pripravené chlebové výrobky

 15811510-4 Sendviče

 15811511-1 Pripravené sendviče

 15812000-3 Pečivo a cukrovinky

 15812100-4 Pečivo

 15812120-0 Koláče

 15812121-7 Slané/pikantné koláče

 15812122-4 Sladké koláče

 15812200-5 Torty/zákusky

 15813000-0 Raňajkové pečivo

**Konkrétny rozsah predmetu jednotlivých zákaziek, ako aj ich podrobná špecifikácia bude súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE**.

**3.2.** Doba trvania DNS je vymedzená od dátumu jeho zriadenia do 31.12.2025, a to v prípade všetkých kategórií.

3.3. Miestom dodania predmetu zákazky budú sídla organizácii v zriaďovateľskej pôsobnosti Banskobystrického samosprávneho kraja a budú uverejnené v jednotlivých výzvach v rámci zriadeného DNS.

## **4. Lehota na predkladanie žiadostí o účasť**

**4.1.** Lehota na predkladanie žiadostí o účasť (o zaradenie do DNS) je **uvedená v oznámení o vyhlásení verejného obstarávania**, ktorým sa vyhlásilo toto DNS.

**4.2.** **Predkladanie žiadostí o súťažné podklady ku konkrétnym zákazkám (výzvam v rámci zriadeného DNS).**

Záujemca nebude žiadať o súťažné podklady, nakoľko tieto budú doručené len zaradeným záujemcom súčasne s výzvou na predkladanie ponúk prostredníctvom systému JOSEPHINE.

**5. Podmienky zrušenia použitého postupu zadávania zákazky**

Verejný obstarávateľ môže zrušiť použitý postup zadávania zákazky podľa ustanovení § 57 ZVO.

**6. Komunikácia a vysvetľovanie**

**6.1.** Verejný obstarávateľ bude pri komunikácii s uchádzačmi, resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, uchádzačmi počas celého procesu verejného obstarávania.

**6.2. Pravidlá pre doručovanie**.

Zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

**6.3.** Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

**6.4.** Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

**6.5.** **Verejný obstarávateľ odporúča záujemcom**, ktorí si vyhľadali zákazku prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, **aby v danej zákazke zaklikli tlačidlo „ZAUJÍMA MA TO**“ (v pravej hornej časti obrazovky).

**6.6.** Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

**6.7.** Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. Doručovanie námietok a ich odvolávanie vo vzťahu k ÚVO sa riadi podľa ust. §170 ods. 8 b) ZVO.

**7. Vysvetlenie.**

**7.1.** Adresa stránky, kde je možný prístup k dokumentácií verejného obstarávania je: <https://josephine.proebiz.com/>.

**7.2.** V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

**7.3.** V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

**7.4.** Verejný obstarávateľ poskytuje vysvetlenie informácií súvisiacich so žiadosťou o účasť alebo na preukázanie splnenia podmienok účasti všetkým záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie žiadosti o účasť.

**8. Všeobecné informácie k webovej aplikácií JOSEPHINE.**

**8.1.** JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne [https://josephine.proebiz.com](https://josephine.proebiz.com/).

Na bezproblémové používanie systému JOSEPHINE je nutné používať jeden z podporovaných internetových prehliadačov:

Microsoft Internet Explorer verzia 11.0 a vyššia,

Mozilla Firefox verzia 13.0 a vyššia alebo

Google Chrome

Google Edge.

**8.2.** Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

**8.3.** Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.

**8.4.** Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa tohto bodu aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

**8.5.** Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

## **8.6. Predkladanie žiadostí o účasť.**

Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).

Žiadosti o účasť sa budú predkladať elektronicky do systému JOSEPHINE, umiestnenom na webovom sídle <https://josephine.proebiz.com>.

Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 – 16.00 hod.,

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.,

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v  pracovné dni v čase 8.00 – 16.00 hod.,

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju žiadosť o účasť do určeného formulára na príjem ponúk, ktorý nájde v záložke „Ponuky a žiadosti“.

V zmysle § 39 ods. (1) ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Ak záujemca použije JED (§ 39 zákona č. 343/2015 Z.z.) verejný obstarávateľ ho vyzve na predloženie dokladov, ktorými potvrdí splnenie podmienok účasti podľa § 32 zákona č. 343/2015 Z.z.

##

## **9. Vyhodnotenie doručených žiadostí o účasť.**

Verejný obstarávateľ bude postupovať v súlade so ZVO. Komunikácia medzi uchádzačom/uchádzačmi a verejným obstarávateľom/komisiou na vyhodnotenie doručených žiadostí o účasť bude prebiehať elektronicky, prostredníctvom komunikačného rozhrania systému JOSEPHINE. Záujemca musí žiadosť o účasť doručiť verejnému obstarávateľovi prostredníctvom určenej komunikácie v systému JOSEPHINE.

Verejný obstarávateľ bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bol vylúčený s uvedením dôvodu a lehoty, v ktorej môže byť doručená námietka.

1. **Vytvorenie DNS a zadávanie konkrétnych zákaziek v rámci DNS.**

Do dynamického nákupného systému musí byť bezodkladne zaradený každý záujemca, ktorý požiadal o zaradenie a splnil podmienky účasti. Počet záujemcov nemožno obmedziť.

Verejný obstarávateľ bezodkladne informuje záujemcu o zaradení alebo nezaradení do dynamického nákupného systému. Informácia o nezaradení do dynamického nákupného systému obsahuje najmä identifikáciu dynamického nákupného systému, dôvody nezaradenia záujemcu, možnosť opakovane podať žiadosť o účasť a lehotu, v ktorej môže byť doručená námietka podľa zákona.

Dynamický nákupný systém sa považuje za zriadený doručením informácie podľa § 60 ods. 8 zákona všetkým záujemcom, ktorý predložili žiadosť o účasť v lehote podľa § 60 ods. 3 zákona.

Pri zaraďovaní záujemcov do zriadeného dynamického nákupného systému sa postupuje podľa § 60 ods. 6 až 8 zákona.

Dynamický nákupný systém je počas doby na ktorý bol zriadený, bezodplatne prístupný pre všetkých záujemcov, ktorí spĺňajú podmienky zaradenia do dynamického nákupného systému. Hospodárskym subjektom ktorí majú záujem o zaradenie do dynamického nákupného systému ani záujemcom zaradeným v dynamickom nákupnom systéme, verejný obstarávateľ nebude účtovať žiadne poplatky.

Verejný obstarávateľ môže počas trvania dynamického nákupného systému záujemcu zaradeného do dynamického nákupného systému písomne – elektronicky, spôsobom určeným funkcionalitou systému JOSEPHINE požiadať, aby do piatich pracovných dní odo dňa doručenia tejto žiadosti predložil aktualizovaný JED alebo aktualizované doklady, ktorými preukázal splnenie podmienok účasti.

Ak počas trvania dynamického nákupného systému verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienok účasti. Verejný obstarávateľ ponechá záujemcu zaradeného v dynamickom nákupnom systéme alebo ho vyradí a postupuje podľa bodu 18.2 týchto súťažných podkladov.

**11. SPEED KATALÓG**

**Štruktúra elektronického katalógu (SPEED KATALÓG)**

11.1. Verejný obstarávateľ definuje katalóg (SPEED KATALÓG), vrátane špecifikácií jednotlivých položiek tohto katalógu. Katalóg je neoddeliteľnou súčasťou súťažných podkladov a bude tvoriť prílohu uzavretej zmluvy.

11.2. Katalóg zodpovedá predmetu DNS a je delený do jednotlivých kategórií DNS v súlade so súťažnými podkladmi.

11.3. Verejný obstarávateľ si vyhradzuje právo na doplnenie / aktualizáciu tohto sortimentného katalógu. Takto aktualizovaný katalóg bude opätovne zverejnený na totožnej internetovej stránke, mieste, kde sú zverejnené súťažné podklady a bude taktiež zverejnený pri danom DNS v systéme JOSEPHINE. O doplnení / aktualizácii sortimentného katalógu budú jednotliví kvalifikovaní záujemcovia v danej kategórii informovaní pomocou komunikačného rozhrania systému JOSEPHINE.

**Zadávanie hodnôt do elektronického katalógu**

11.5. Vlastné ceny zadáva do elektronického katalógu len záujemca splňujúci podmienky účasti (kvalifikácie) v príslušnej kategórii DNS. Tento katalóg bude sprístupnený všetkým používateľom záujemcu ihneď po úspešnej kvalifikácii a bez obmedzenia bude možné ceny v čase aktualizovať, prípadne ich zrušiť. Zadanie hodnôt do katalógu k príslušnej položke vykoná záujemca vložením ponukovej ceny do stĺpcov „jednotková cena bez DPH“, „jednotková cena s DPH“ a „Vyplniť DPH“.

11.6. Termín dodania položiek uvedených v katalógu je verejným obstarávateľom určený v zmysle kúpnej zmluvy uvedenej pri konkrétnej vyhlásenej výzve.

11.7. **Verejný obstarávateľ nemá prístup k cenám v elektronickom katalógu žiadneho zo záujemcov**.

11.8. Vyplnenie elektronického katalógu (SPEED KATALÓGu) nie je podmienkou účasti v jednotlivých konkrétnych zákazkách v DNS. Verejný obstarávateľ upozorňuje, že vyplnenie SPEED KATALÓGu nie je ekvivalentom predloženia ponuky, ale vyplnením katalógu sa vytvára prostredie pre budúce predloženie ponuky v čase vyhlásenia konkrétnej zákazky.

Vyplnenie údajov v elektronickom katalógu (SPEED KATALÓGU) podľa bodov 11.1 až 11.4 nie je podmienkou preloženia ponuky v jednotlivých konkrétnych zákazkách v DNS. Verejný obstarávateľ upozorňuje, že **uchádzač musí vlastným zásahom ponuku odoslať do vyhlásenej zákazky**. Vyplnením katalógu záujemca umožní systému Josephine automatizovane pripraviť ponuku do vyhlásenej zákazky. Takto pripravenú ponuku záujemca následne len skontroluje a odošle / predloží v lehote na predkladanie ponúk (systém Josephine ponuku len automatizovane pripraví, nedochádza k jej automatizovanému odoslaniu.

11.9. Záujemca, ktorý počas doby trvania DNS stratí kvalifikáciu, stratí zároveň prístup k svojmu katalógu a ním zadanej hodnoty, ceny budú systémovo nedostupné. V prípade opätovného splnenia podmienky účasti (kvalifikácie) môže záujemca opätovne hodnoty / ceny do katalógu zadať.

Záujemca, ktorý počas doby trvania DNS stratí kvalifikáciu, stratí zároveň prístup k svojmu katalógu a systém Josephine záujemcom zadané hodnoty a ceny zablokuje (zneprístupní).

**VYTVORENIE KONKRÉTNEJ ZÁKAZKY v DNS**

**Verejný obstarávateľ vytvorí zákazku v DNS formou AUTOMATICKÉHO PREDKLADANIA PONÚK**.

a) Verejný obstarávateľ zverejní vo výzve ku konkrétnej zákazke položky z katalógu, ktoré obstaráva.

b) Záujemca v lehote predkladania ponúk buď automatizovane prenesie ceny, ktoré zadal pri zaradení sa do DNS alebo tieto ceny aktualizuje a potvrdí ich, čím predloží ponuku. Uchádzač môže automatizovane pripravenú ponuku aj stiahnuť prostredníctvom tlačidla „Zamietnuť predloženie ponuky“ (v tom prípade v konkrétnej výzve ponuku nepredloží). V prípade, že záujemca do konca tejto lehoty nepredloží ponuku alebo nevykoná žiaden úkon a pri týchto položkách má zadané ceny, systém JOSEPHINE automatizovane PREDLOŽÍ pripravenú ponuku.

 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

**12. Záverečné ustanovenia.**

Verejný obstarávateľ bude v prípade tohto verejného obstarávania postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.

Verejný obstarávateľ oznamuje záujemcom, že v prípade zákaziek s predpokladanou hodnotou nižšou ako 5 000,- EUR bez DPH si vyhradzuje právo na skrátenie lehoty na predkladanie ponúk v súlade s § 61 ods. 4 ZVO, a to na minimálne 2 pracovné dni. Záujemca predložením Žiadosti o zaradenie do DNS súhlasí s takouto skrátenou lehotou na predkladanie ponúk.

**B. PODMIENKY ÚČASTI UCHÁDZAČOV**

**1. OSOBNÉ POSTAVENIE**

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.) v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (napríklad: zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.), za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača (výpis z registra trestov právnickej osoby) podľa § 32 ods. 2 písm. a) ZVO, v prípade výpisu z registra trestov pre fyzickú osobu uchádzač verejnému obstarávateľovi predloží údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov;
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Nepožaduje sa.

**4. VYHRADENÉ ZÁKAZKY.**

Verejný obstarávateľ vyhradzuje právo účasti v predmetnom verejnom obstarávaní prostredníctvom špeciálnej podmienky účasti (sui generis) v súlade s § 36a ods. 1 ZVO len pre:

* registrované integračné sociálne podniky podľa § 12 zákona č. 112/2018 Z.z. o sociálnej ekonomike a sociálnych podnikoch a o zmene a doplnení niektorých zákonov,
* chránené dielne podľa § 55 ods. 1 zákona č. 5/2004 Z.z. podľa § 12 zákona č. 112/2018 Z.z. o sociálnej ekonomike a sociálnych podnikoch a o zmene a doplnení niektorých zákonov alebo
* fyzické osoby so zdravotným postihnutím, ktoré prevádzkujú alebo vykonávajú samostatnú zárobkovú činnosť na chránenom pracovisku podľa § 55 ods. 1 zákona č. 5/2004 Z.z. podľa § 12 zákona č. 112/2018 Z.z. o sociálnej ekonomike a sociálnych podnikoch a o zmene a doplnení niektorých zákonov

za predpokladu, že aspoň 30 % zamestnancov registrovaných integračných sociálnych podnikov, zamestnancov vykonávajúcich prácu v chránených dielňach alebo zamestnancov programov chránených pracovných miest tvoria osoby so zdravotným postihnutím alebo inak znevýhodnené osoby.

**C. PRÍLOHY**

Prílohami k týmto súťažným podkladom sú:

* Príloha č. 1 - Žiadosť o zaradenie do DNS
* Príloha č. 2 - Informatívne súťažné podklady k výzve v rámci DNS
* Príloha č. 3 - Informatívny opis predmetu zákazky k výzve v rámci DNS
* Príloha č. 4 - Informatívny návrh na plnenie kritéria k výzve v rámci DNS
* Príloha č. 5 - Informatívne zmluvy k výzve v rámci DNS